वेग़ राजाल येसुना बळयि योहनना दादाल याकुबिन तल्वर कसेग़ते हव्कनाह कीतोग़.
इद्रमलेह्का पत्रुन उचुक दियाङ जेलते तासतोर, अस्के सबेटोर विस्वसिर ओनेनाह्क अमेसा रोमवालेवा देवुळतुन पार्तना कीसोर मतोर.
6 पया पोल्वा मारिस इमा दिया, एरोद राजाल पत्रुन जेलताहि पेसिह कीसि लोकुरा मुनेह नेयम कीयना मता. अद नग़्का पत्रुन नडुम कीसि पत्रुनाङ कय्किन तमाङ कय्कना संगे इके-अके रेंड गोल्स्कने दोहचि इर्वुर सीपय्क उंजिस मतोर. ओसो जेलता अग़दगा उय्तुर सीपय्क वने ओना पहरातुह्क मतोर. 7 अस्के बाताल आता इतेके, दोम्ह्क्नेन देवुळता देवतुलि पत्रुन दोहच मतद अरातगा वासि निता. नितस्के अद अरातगा वेह्च आता, अस्के अद बाताल कीता इतेके, पत्रुना मेंदुदुन मेल्हचि, "अले पत्रु चट्पिट तेदा" इनजोर इता. इतस्के पया, सीपय्क तेदवाय पत्रुन दोहच मतव गोल्स्क ओनाङ कय्कनाहि तमतमाय कुसताङ. 8 अस्के देवतुलि, "नळ्ह्कोटुह्क पटा दोहा, एल्पुस्क केग़्म" इता, इतस्के ओग़ अद्रमे कीतोग़. ओसो "पोग़ोटा जगा केग़्स नावा पयाह-पयाह वाय," इता. 9 इतस्के ओग़ ताना पयाह-पयाह अनजोर जेलताहि पेसतोग़. देवतुल कीयनद निटमे इनजोर ओन्क मुर्तिय एर्का इले आसि. "देवुळता देवतुल बाताल कीयलाह आता, इद सबे निटम आयो मति नना कला कळ्स्किह्नन बहे," इंदोग़. 10 ओर इर्वुर अह आस पेसिस अनेके, मुनेह उंद जागातगा पह्रातोर मतोर, ओरिन वीळतोर. ओसो इबर दुस्रा अग़दगा उच्वुर पह्रातोर मतोर, ओरिन वने वीळतोर. मति पहरातोरिह्क ओर इर्वुर दिसोर, अद्रमे जेलता कच-तेल्पता अग़दगा एवतोर, अद अग़ि सहरतेके पेसिंदु, अद वने तेल्पि ओरेनाह्क तनतनाय पङळ्क आता. पया ओर पेसिस उचुन अबर अनेके देवतुलि पत्रुन विळ्सिस बेकेयो मायता. 11 पया "हां इद सबे निटमे इनजि इंजेक कोन नना पुतन, देवुळि तना उंद देवतुलतुन लोहचि एरोद अग्रिपाना कयदाहि नाक विळ्सिह कीता. नाक राजाल हव्कलाह ऊळिस मतोग़, अद्रमे यहुदिरा आसा वने मता, मति अद्रम आयवाह देवुळ नाक पिसिह कीता," इनजोर पत्रु इतोग़.
इनजोर वेहचि अग्डाहि दुस्रा नाटे अतोग़.
18 पया सकर पङवियतस्के, जेलतगा पत्रुह्क बाताल आता इनजोर पह्रातोर पकाय एक्बेक आतोर. 19 अस्के एरोद अग्रिपाल पत्रुन पर्ह्कलाह सीपय्किन वेहतोग़. मति ओग़ दोर्कोग़, दोर्कवाह्कु पह्रा कीसोर मतोर सीपय्किन राजाल ताल्ह्क वेहचि, "पत्रुन वितलाह ईतिर अय," इनजोर ओरिन हव्कलाह वेहतोग़. पया राजाल यहुदा एरियाताहि केसरिया सहरते अनजि मतोग़.
मति, राजाल "आयो, नना मन्कनने," इनजि वेहोग़, देवुळतुह्क मान एवोग़, एवाह्कु देवुळता देवतुल ओनगा पीळा लोहता. अदिनेनाह्क ओग़ बेमार आसि पोटालोप्पा पुळ्क अरसि डोलतोग़.
24 इद्रम आनेके देवुळता पोल्लो आङसोर अता, वेल्लाटोर मन्कलोर येसुन विस्वस कीया बोटटोर.
मारिह कीतोर. कीसि योहन मार्कन पोसि येरुसलेमताहि अंताकियाते मलतोर.
